text: Европейски експерти помагат за международна проверка в енергетиката
  01.04.2013 | Бизнес
  Служебният премиер Марин Райков е изразил пред председателя на Европейския съвет Херман ван Ромпой очакването на страната ни за помощ при провеждането на цялостна международна проверка на българската енергетиката.
  Според него експерти от ЕС трябва да окажат съдействие за цялостния независим анализ в сектора.
  "Имам уверението на председателя Ван Ромпой, че той ще подкрепи нашето искане за международен анализ на цялата верига на ценообразуване, на целия енергиен сектор, за да можем да определим проблемите, довели до този недопустим срив, на който станаха жертва българските граждани", добави той.
  Двамата са разговаряли за конкретни стъпки, които трябва да бъдат предприети у нас за оздравяването на енергийния сектор.